REPUBLIKA SRBIJA

NARODNA SKUPŠTINA

01 Broj 06-2/31-20

4. februar 2020. godine

B e o g r a d

**Z A P I S N I K**

**SEDNICE DVADESET PRVOG VANREDNOG ZASEDANjA**

**NARODNE SKUPŠTINE REPUBLIKE SRBIJE U JEDANAESTOM SAZIVU, ODRŽANE 3. I 4. FEBRUARA 2020. GODINE**

Sednica je počela u 12,00 časova.

Sednici je predsedavala Maja Gojković, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovala da sednici prisustvuje 110 narodnih poslanika, a primenom elektronskog sistema za glasanje utvrđeno je da su u sali prisutna 134 narodna poslanika i da postoje uslovi za rad Narodne skupštine.

Predsednik je obavestila da su sprečeni da sednici prisustvuju narodni poslanici Milisav Petronijević, prof. dr Žarko Obradović i prof. dr Vladimir Marinković.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, dr Muamer Bačevac, Aleksandra Belačić, Milena Bićanin, Goran Bogdanović, Nenad Božić, Maja Videnović, dr Dijana Vukomanović, Nataša Vučković, Mladen Grujić, Miljan Damjanović, Božidar Delić, Vladimir Đukanović, Marko Đurišić, Zoran Živković, Tomislav Žigmanov, Vladan Zagrađanin, Goran Ješić, Dragan Jovanović, mr Jadranka Jovanović, Čedomir Jovanović, doc. dr Mihailo Jokić, Dragomir Karić, Milanka Karić, Borisav Kovačević, Nenad Konstantinović, dr Žarko Korać, mr Ivan Kostić, Momčilo Mandić, Vesna Marjanović, Miroslav Markićević, Dragan Marković, Tatjana Macura, Ostoja Mijailović, Jelena Mijatović, Zoran Milekić, Nenad Milić, Radoslav Milojičić, Dragoljub Mićunović, Branislav Mihajlović, Ljiljana Mihajlović, Ljupka Mihajlovska, Dejan Nikolić, Srđan Nogo, Bogdan Obradović, Boško Obradović, Sonja Pavlović, Jovan Palalić, Dušan Petrović, Mira Petrović, Vjerica Radeta, Zoran Radojičić, Saša Radulović, Katarina Rakić, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, Veroljub Stevanović, Marinika Tepić, Novica Tončev, Goran Ćirić, prof. dr Jahja Fehratović, mr Goran Čabradi, Aleksandra Čabraja, Nenad Čanak, Aleksandar Čotrić, prof. dr Vojislav Šešelj, Dejan Šulkić, Jovan Jovanović, dr Dragan Vesović, Bajro Gegić, Vera Paunović, Ivana Dinić, Dušan Milisavljević, Nada Kostić i Vojin Biljić.

Predsednik je, saglasno članu 86. stav 2. i članu 87. stav 2. Poslovnika Narodne skupštine, obavestila da je ova sednica sazvana u roku kraćem od roka utvrđenog u članu 86. stav 1. Poslovnika Narodne skupštine i, izuzetno, za ponedeljak, dakle mimo dana utvrđenih u članu 87. stav 1. Poslovnika Narodne skupštine, zbog potrebe da Narodna skupština što pre razmotri predlog akta iz dnevnog reda.

Predsednik je podsetila da je sednica Dvadeset prvog vanrednog zasedanja Narodne skupštine Republike Srbije u Jedanaestom sazivu sazvana na Zahtev 160 narodnih poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

1. **Predlog autentičnog tumačenja odredbe člana 48. stav 6. Zakona o izvršenju i obezbeđenju („Službeni glasnik RS“, br. 106/15, 106/16 - autentično tumačenje, 113/17 - autentično tumačenje i 54/19)**,koji je podneo Odbor za ustavna pitanja i zakonodavstvo (broj 011-170/20 od 31. januara 2020. godine).

Zatim je Narodna skupština prešla na rad po utvrđenom dnevnom redu, odnosno na pretres o **1. tački dnevnog reda - PREDLOGU AUTENTIČNOG TUMAČENjA ODREDBE ČLANA 48. STAV 6. ZAKONA O IZVRŠENjU I OBEZBEĐENjU („SLUŽBENI GLASNIK RS“, BR. 106/15, 106/16 - AUTENTIČNO TUMAČENjE, 113/17 - AUTENTIČNO TUMAČENjE I 54/19).**

Predsednik Narodne skupštine je, saglasno članu 195. Poslovnika Narodne skupštine, otvorila pretres o Predlogu autentičnog tumačenja.

Predlog autentičnog tumačenja obrazložio je predstavnik predlagača, narodni poslanik Đorđe Komlenski, predsednik Odbora za ustavna pitanja i zakonodavstvo.

 U pretresu su učestvovali narodni poslanici: Neđo Jovanović, zamenik predsednika Poslaničke grupe SOCIJALISTIČKA PARTIJA SRBIJE (SPS), Jelena Žarić Kovačević, predstavnik Poslaničke grupe Srpska napredna stranka, Aleksandar Šešelj, predstavnik Poslaničke grupe Srpska radikalna stranka (povodom čijeg izlaganja su uzajamno replicirali narodni poslanici Jelena Žarić Kovačević i Aleksandar Šešelj, nakon čega je narodni poslanik Veroljub Arsić ukazao na povredu člana 107. Poslovnika, a predsedavajući Đorđe Milićević, potpredsednik Narodne skupštine, dao je objašnjenje, a zatim su uzajmno replicirali narodni poslanici Jelena Žarić Kovačević i Aleksandar Šešelj), Marijan Rističević, zamenik predsednika Poslaničke grupe POKRET SOCIJALISTA – NARODNA SELjAČKA STRANKA – UJEDINjENA SELjAČKA STRANKA (nakon čega je predsedavajući saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova) i dr Muamer Zukorlić (nakon čega je predsedavajući odredio pauzu do 15,00 časova).

Nakon pauze, sednica je nastavljena u 15,00 časova.

U nastavku pretresa učestvovali su narodni poslanici: prof. dr Miladin Ševarlić, Marijan Rističević, Žarko Mićin, Nemanja Šarović
(povodom čijeg izlaganja su se za repliku javili narodni poslanici Neđo Jovanović, dr Vladimir Orlić, Milija Miletić i Nemanja Šarović, a zatim su se za reč, po Poslovniku, javili narodni poslanici Nemanja Šarović - ukazao na povredu člana 107. Poslovnika, a predsedavajući Veroljub Arsić, potpredsednik Narodne skupštine, dao je objašnjenje i izrekao dve mere opomene i meru oduzimanja reči narodnom poslaniku Nemanji Šaroviću, dr Aleksandar Martinović – replicirao narodnom poslaniku Nemanji Šaroviću, dr Vladimir Orlić – replicirao narodnom poslaniku Nemanji Šaroviću, Neđo Jovanović - replicirao narodnom poslaniku Nemanji Šaroviću, Milija Miletić - replicirao narodnom poslaniku Nemanji Šaroviću, prof. dr Miladin Ševarlić - replicirao narodnom poslaniku dr Vladimiru Orliću, dr Vladimir Orlić - replicirao narodnom poslaniku prof. dr Miladinu Ševarliću i Milorad Mirčić – ukazao na povredu člana 109. Poslovnika, a predsedavajući je dao objašnjenje, nakon čega su uzajamno replicirali narodni poslanici Marijan Rističević, prof. dr Miladin Ševarlić, dr Vladimir Orlić i dr Aleksandar Martinović), Aleksandar Marković, Milija Miletić, Sreto Perić (povodom čijeg izlaganja su uzajamno replicirali narodni poslanici Jelena Žarić Kovačević i Sreto Perić, nakon čega su se za reč i repliku naizmenično javili predstavnik predlagača Đorđe Komlenski i narodni poslanik Grozdana Banac, a zatim su uzajamno replicirali narodni poslanici Jelena Žarić Kovačević i Sreto Perić, posle čega su se za reč i repliku javili predstavnik predlagača Đorđe Komlenski i narodni poslanik Sreto Perić), Veroljub Arsić i prof. dr Marko Atlagić.

Prvog dana rada, sednica je završena u 18 časova i 25 minuta.

**Drugi dan rada – 4. februar 2020. godine**

Sednica je počela u 10 časova i 10 minuta.

Sednici je predsedavao Veroljub Arsić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 70 narodnih poslanika, a primenom elektronskog sistema za glasanje utvrđeno je da je u sali prisutno 95 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Aleksandar Šešelj, predstavnik Poslaničke grupe Srpska radikalna stranka - od predsednika Vlade, Mirjana Dragaš, predstavnik Poslaničke grupe SOCIJALISTIČKA PARTIJA SRBIJE (SPS) - od ministra prosvete, nauke i tehnološkog razvoja, Marijan Rističević, zamenik predsednika Poslaničke grupe POKRET SOCIJALISTA - NARODNA SELjAČKA STRANKA - UJEDINjENA SELjAČKA STRANKA - od predsednika Vlade i Đorđe Vukadinović, zamenik predsednika Poslanička grupa Nova Srbija – Pokret za spas Srbije - od predsednika Vlade, ministra spoljnih poslova i direktora Kancelarije za Kosovo i Metohije.

Predsedavajući je obavestio da se su sprečeni da sednici prisustvuju narodni poslanici prof. dr Vladimir Marinković, Borisav Kovačević, Milisav Petronijević i prof. dr Žarko Obradović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Aleksandra Belačić, Milena Bićanin, Goran Bogdanović, Nenad Božić, Balša Božović, Dušan Borković, Josip Broz, Dragan Veljković, Maja Videnović, dr Dijana Vukomanović, Nataša Vučković, Žika Gojković, Mladen Grujić, Miljan Damjanović, Božidar Delić, Vladimir Đukanović, Marko Đurišić, Zoran Živković, Vladan Zagrađanin, Marija Janjušević, Goran Ješić, Čedomir Jovanović, Dragomir Karić, Milanka Karić, Nenad Konstantinović, dr Žarko Korać, mr Ivan Kostić, Aleksandra Maletić, Vesna Marjanović, Miroslav Markićević, Dragan Marković, Tatjana Macura, Ostoja Mijailović, Zoran Milekić, Nenad Milić, Radoslav Milojičić, Dragoljub Mićunović, Nataša Mihailović Vacić, Branislav Mihajlović, Ljiljana Mihajlović, Ljupka Mihajlovska, Milutin Mrkonjić, Dejan Nikolić, dr Svetlana Nikolić Pavlović, Srđan Nogo, Bogdan Obradović, Boško Obradović, Marija Obradović, Sonja Pavlović, Biljana Pantić Pilja, Dušan Petrović, Mira Petrović, Zoran Radojičić, Saša Radulović, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, Veroljub Stevanović, Dušica Stojković, Marinika Tepić, Novica Tončev, Ana Karadžić, Goran Ćirić, Srbislav Filipović, Fatmir Hasani, mr Goran Čabradi, Aleksandra Čabraja, Nenad Čanak, Nemanja Šarović, prof. dr Vojislav Šešelj, Dejan Šulkić, Jovan Jovanović, dr Dragan Vesović, Bajro Gegić, Vera Paunović, Ivana Dinić, Dušan Milisavljević, Aleksandar Šešelj, Sandra Božić, Nada Kostić, Nemanja Radojević i Vojin Biljić.

Zatim je Narodna skupština nastavila pretres o **1. tački dnevnog reda - PREDLOGU AUTENTIČNOG TUMAČENjA ODREDBE ČLANA 48. STAV 6. ZAKONA O IZVRŠENjU I OBEZBEĐENjU („SLUŽBENI GLASNIK RS“, BR. 106/15, 106/16 - AUTENTIČNO TUMAČENjE, 113/17 - AUTENTIČNO TUMAČENjE I 54/19).**

U nastavku pretresa učestvovali su narodni poslanici: Milanka Jevtović Vukojičić, dr Vladimir Orlić i Jelena Žarić Kovačević, predstavnik Poslaničke grupe Srpska napredna stranka (nakon čega se za reč javio predstavnik predlagača, narodni poslanik Đorđe Komlenski, predsednik Odbora za ustavna pitanja i zakonodavstvo).

Zatim je predsedavajući, u skladu sa članom 98. stav 4. Poslovnika, zaključio pretres o Predlogu autentičnog tumačenja.

Predsedavajući je, saglasno članu 87. stav 5. Poslovnika Narodne skupštine, odredio utorak, 4. februar 2020. godine, sa početkom u 11 časova i 20 minuta, kao Dan za glasanje o tački dnevnog reda sednice Dvadeset prvog vanrednog zasedanja Narodne skupštine u Jedanaestom sazivu.

Primenom elektronskog sistema za glasanje utvrđeno je da je u sali prisutno 128 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje o predlogu akta iz tačke 1. dnevnog reda.

**1. tačka dnevnog reda – PREDLOG AUTENTIČNOG TUMAČENjA ODREDBE ČLANA 48. STAV 6. ZAKONA O IZVRŠENjU I OBEZBEĐENjU („SLUŽBENI GLASNIK RS“, BR. 106/15, 106/16 - AUTENTIČNO TUMAČENjE, 113/17 - AUTENTIČNO TUMAČENjE I 54/19)**

Narodna skupština je, većinom glasova (od 129 prisutnih narodnih poslanika, 128 je glasalo za, a jedan se uzdržao), usvojila Predlog autentičnog tumačenja odredbe člana 48. stav 6. Zakona o izvršenju i obezbeđenju („Službeni glasnik RS“, br. 106/15, 106/16 - autentično tumačenje, 113/17 - autentično tumačenje i 54/19), u celini.

Pošto je Narodna skupština obavila razmatranje i odlučivanje o jedinoj tački dnevnog reda sednice, predsednik Narodne skupštine je, saglasno članu 102. Poslovnika, zaključila sednicu Dvadeset prvog vanrednog zasedanja Narodne skupštine u Jedanaestom sazivu.

Sednica je zaključena u 11 časova i 30 minuta.

|  |  |
| --- | --- |
| GENERALNI SEKRETAR |  PREDSEDNIK |
|  |  |
|  Srđan Smiljanić |  Maja Gojković |